
[bookmark: _Hlt71611860]EXTRACTE DE LA CONVOCATÒRIA DE SUBVENCIONS A LES FAMÍLIES DELS ALUMNES DE L’ESCOLA PÚBLICA D’ESPONELLÀ, PER A LES DESPESES DERIVADES DE L’ESCOLARITZACIÓ DELS FILLS CURS ESCOLAR 2020/2021


Extracte de l’acord de Ple de data 17 de març de 2021, per la qual es convoquen subvencions destinades a les famílies dels alumnes de l’escola pública d’Esponellà per a les despeses derivades de l’escolarització dels seus fills pel curs escolar 2020/2021.

De conformitat amb el previst en els articles 17.3.b i 20.8.a de la Llei 38/2003, de 17 de novembre, General de Subvencions, es publica l'extracte de la convocatòria el text complet de la qual pot consultar-se en la Base de dades Nacional de Subvencions, https://www.pap.hacienda.gob.es/bdnstrans/GE/es/index.

Primer. Beneficiaris.
Per concórrer a la convocatòria, els interessats hauran de reunir els requisits següents: 

a) Estar empadronat en el municipi d’Esponellà, com a mínim, des de l’1 de setembre de 2020.
b) Ser alumne de l’Escola pública Carles de Fortuny d’Esponellà. 

Segon. Objecte

L’objecte de la convocatòria és la concessió de subvencions per finançar les despeses derivades de l’escolarització dels alumnes  de l’escola d’Esponellà pel curs 2020/2021. 

S’entén per despeses d’escolarització les següents; despeses per la compra de material escolar, llibres de text, activitats sortides i altre adquisició de material, dels alumnes de P3 a P5 d’Educació Infantil i de 1r a 6è d’Educació Primària de l’escola Carles de Fortuny d’Esponellà.

Tercer. Bases reguladores

Les bases reguladores de la concessió d'aquestes subvencions són les aprovades pel Ple de l’Ajuntament en data 17 de març de 2021, i publicades en el Butlletí Oficial de la Província de Girona, núm.64  de data 6 d’abril de 2021.

Quart. Quantia de l'ajuda.

La partida pressupostària a la qual s'imputa la subvenció és  02.320.48004, i la quantia total màxima de les subvencions convocades és de 2.200,00 € a raó de 75,00 €/alumne.

Cinquè. Termini de presentació de sol·licituds.

Les sol·licituds es formularan en el model aprovat pel Ple de l’Ajuntament i es dirigiran al Sr. Alcalde-President de l'Ajuntament, es presentaran en el Registre d'entrada de l'Ajuntament o per qualsevol dels mitjans assenyalats en l'article 16.4 de la Llei 39/2015, d'1 d'octubre, del Procediment Administratiu Comú de les Administracions Publiques, en el termini que va des del dia següent a la publicació de l’extracte de la convocatòria al BOP de Girona i fins el dia 31 de maig de 2021.

Sisè. Altres dades.

Hauran d'acompanyar-se a la sol·licitud els documents següents:

· Un certificat emès per l’Amipa o per a l’Escola Pública en el qual hi consti el cost efectiu que ha pagat cada alumne en concepte de les despeses derivades de l’escolarització dels alumnes, material escolar, llibres de text, sortides, i altres despeses, corresponent al curs escolar 2020-2021.

Esponellà, a la data de la signatura electrònica
L’Alcalde,
David Juan Garganta

